wannaphong/clean_thaiwikipedia huggingface dataset:
# สไมล์คลับ
สไมล์คลับ (Smile club) เป็นอัลบั้มเพลงลำดับที่ 11 ของธงไชย แมคอินไตย์ โดยค่าย จีเอ็มเอ็ม แกรมมี่ ออกจำหน่ายเมื่อวันที่ 31 ตุลาคม พ.ศ. 2544 โดยมี Exclutive Producer Supervisors คือ บุษบา ดาวเรือง, กิตติศักดิ์ ช่วงอรุณ, นิติพงษ์ ห่อนาค, ดล ผดุงวิเชียร Excutive Producer คือ ธนวัฒ สืบสุวรรณ Producer คือ เพชร มาร์ อัลบั้มนี้จัดทำขึ้นจำนวน 11 เพลง โดยมียอดจำหน่ายเกิน 1 ล้านตลับGMM GRAMMYโดย GMM Superstar 9 ก.ย.59 :อัลบั้มยอดนิยมที่มียอดขายเกินล้านตลับ จากการเรียกรายงาน { SAP Report G/010401 }ปี 2544 อัลบั้มสไมล์คลับ และเป็นอัลบั้มของศิลปินชายที่เป็นที่สุดแห่งปี

 รายชื่อเพลง 
 เพลง คำร้อง  ทำนอง เรียบเรียง     กอดกัน  อรรณพ จันสุตะ  Joey Boy  SEVENDOGS (วารุศ รินทรานุกูล) จะเอาจากไหน  สารภี ศิริสัมพันธ์ เพชร มาร์  เพชร มาร์     เล่าสู่กันฟัง  กมลศักดิ์ สุนทานนท์  จาตุรนต์ เอมช์บุตร อนุรักษ์ แซ่ลี้  อาบน้ำ  นวฉัตร,อนันต์ เธียรธรรมจักร์  ณรงค์ เดชะ ณรงค์ เดชะ อย่าทำร้ายใจกัน  กรกวีกรกวี วีรภัทร์ อึ้งอัมพร ปฏิวัติซะ  อรรณพ จันสุตะ   ณรงค์ เดชะ  ณรงค์ เดชะ  คนไม่มีแฟน  ธนพล อินทฤทธิ์  ธนพล อินทฤทธิ์  จิตติพล บัวเนียม กลับมาวันนี้  สีห์ สามัคคีประชาชื่น  สีห์ สามัคคีประชาชื่น  สราวุธ เลิศปัญญานุช อีกเดี๋ยวก็ดีเอง  จักราวุธ แสวงผล  Bruno Brungano  Bruno Brungano  คู่แท้  สุรักษ์ สุขเสวี  อภิไชย เย็นพูนสุข  SEVENDOGS (วารุศ รินทรานุกูล) สไมล์คลับ  นวฉัตร  พงษ์พรหม สนิทวงศ์ ณ อยุธยา  พงษ์พรหม สนิทวงศ์ ณ อยุธยา 

 รางวัล/ความสำเร็จ
 ปี 2544 รางวัล "รางวัลเพลงยอดเยี่ยม" เพลง "เล่าสู่กันฟัง" จากงานประกาศผลรางวัลสีสันอะวอร์ดส์ ครั้งที่ 14 ประจำปี 2544 จัดโดยนิตยสารสีสัน
 ปี 2545 รางวัล "รางวัลมิวสิควิดีโอศิลปินชายยอดนิยม" เพลง "เล่าสู่กันฟัง" จากงานประกาศผลรางวัลแชนแนลวีไทยแลนด์มิวสิกวิดีโออวอร์ดส CHANNEL[V] MUSIC VIDEO AWARD ครั้งที่ 1 จัดโดยแชนแนลวีไทยแลนด์ ณ โรงละครกรุงเทพ วันที่ 23 พฤษภาคม 2545
 ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar วันที่ 9 กันยายน 2559 GMM GRAMMY :อัลบั้มยอดนิยมที่มียอดขายเกินล้านตลับ ,เฉพาะสตูดิโออัลบั้มเดี่ยว ของศิลปิน Mainstream จากการเรียกรายงาน { SAP Report G/010401 } สรุปโดย GMM Superstar
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 2001" อันดับ 1 จากการจัดอันดับ 6 อัลบั้มที่ดีที่สุดของแกรมมี่ ปี 2001 โดย GMM Superstarวันที่ 19 พฤศจิกายน 2559
ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 16 ยอดขายเกิน 1 ล้านตลับ โดย GMM Superstarสรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 27 เมษายน 2560
ปี 2560 ได้รับการจัดให้เป็นอันดับ 7 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 1 ล้านตลับ 
ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 2001" จากสรุปที่สุดในความทรงจำ ที่สุด..ของแกรมมี่ วันที่ 21 มกราคม 2561 โดย GMM Superstarสรุปที่สุดในความทรงจำ ที่สุด..ของแกรมมี่
# อัน จื้อเจี๋ย
อัน จื้อเจี๋ย (จีนตัวเต็ม: 安志傑; จีนตัวย่อ: 安志杰; พินอิน: Ān Zhìjié) นักแสดงแอ๊คชั่นฮ่องกง  สัญชาติอเมริกัน

อัน จื้อเจี๋ย เกิดเมื่อวันที่ 11 พฤษภาคม ค.ศ. 1976 ที่เมืองพรอวิเดนซ์ รัฐโรดไอแลนด์  สหรัฐอเมริกา
จบประถมศึกษาตอนปลาย
มีชื่อเสียงขึ้นมาจากการรับบทพระเอกในเรื่อง Black Mask 2: City of Masks ในปี ค.ศ. 2002 จากการกำกับของฉีเคอะ ซึ่งบทนี้ในภาคแรกเคยรับบทโดย หลี่ เหลียนเจี๋ย 

ต่อจากนั้นจึงได้แสดงในหลายต่อหลายเรื่อง โดยมากเป็นตัวประกอบหรือตัวร้าย เช่น New Police Story ในปี ค.ศ. 2004 คู่กับเฉินหลง โดยไปฝึกกังฟูที่วัดเส้าหลิน รวมถึงศิลปะการต่อสู้อย่างอื่นด้วย เช่น มวยไทย จากบิลลี่ โจว อดีตแชมป์คิกบ็อกซิ่ง

ในช่วง 4-5 ปีที่ผ่านมา อัน จื้อเจี๋ย มีผลงานหลายต่อหลายเรื่อง อาทิ Three Kingdoms: Resurrection of the Dragon ในปี ค.ศ. 2008 ในบท เตงจี๋, True Legend ในปี ค.ศ. 2010 ในบท หยวนลี่, ในปี ค.ศ. 2011 ทั้งเรื่อง The Lost Bladesman ในบท ขงสิ้ว, White Vengeance ในบท หานซิน และ The Viral Factor ในปี ค.ศ. 2012 ในบท ฌอน เป็นต้น

ชีวิตส่วนตัว คบหากับ เซียะ ถิงถิง นางแบบและนักแสดงสาว น้องสาวของเซียะ ถิงฟง และบุตรสาวของอดีตนักแสดงเซียะ เสียน โดยมีแผนจะแต่งงานกันในเร็ว ๆ นี้“เซียะถิงถิง” คอนเฟิร์มรักนี้ไม่มีป่องก่อนแต่งแน่Andy On (แอนดี้ ออน)Andy On Chi-Kit
# ยัน เฟอร์โตงเงิน
ยัน แบร์ต ลีเฟอ เฟอร์โตงเงิน  เกิดวันที่ 24 เมษายน ค.ศ. 1987 เป็นนักฟุตบอลชาวเบลเยียม เล่นตำแหน่งกองหลังให้กับอันเดอร์เลคต์ และฟุตบอลทีมชาติเบลเยียม เขาเป็นนักเตะถนัดซ้ายที่มักเล่นในตำแหน่งกองหลังตัวกลาง (centre back) ชำนาญในการทั้งตำแหน่งด้านซ้ายและกองกลางตัวรับ และมักร่วมรุกกลับในตำแหน่งเซนเตอร์แบ็ก ถึงแม้ว่าเขาเล่นในตำแหน่งกองหลัง แต่เฟอร์โตงเงินก็มีความสามารถในการโจมตีและความสามารถในการยิงประตูอันทรงพลัง

หลังจากที่ลุยส์ ซัวเรซ ออกไปอยู่สโมสรฟุตบอลลิเวอร์พูลในเดือนมกราคม ค.ศ. 2011 เฟอร์โตงเงินก็รับตำแหน่งรองกัปตันทีม ภายใต้การนำทีมของกัปตันทีมอายักซ์ มาร์เติน สเตเกอเลินบืร์ค เมื่อสเตเกอเลินบืร์คออกจากทีมไปยังสโมสรฟุตบอลโรมา เฟอร์โตงเงินจึงรับเป็นกัปตันทีม ในปี ค.ศ. 2012 เฟอร์โตงเงินได้รับรางวัลนักฟุตบอลแห่งปีในเนเธอร์แลนด์
# ธงไชย วิลเลจ
ธงไชย วิลเลจ เป็นอัลบัมของธงไชย แมคอินไตย์ ออกวางแผงจำหน่ายในปี พ.ศ. 2549 ในสังกัดจีเอ็มเอ็ม แกรมมี่ จำนวน 10 เพลง  โดยมีเพลงเด่นคือ เถียงกันทำไม, ก็ดี,น้านา เป็นต้น โดยเพลงเถียงกันทำไม และเพลง น้านา ได้เป็นเพลงแห่งปีที่โดนใจคนฟังมากที่สุด ถูกขอเข้ามากที่สุดจัดอันดับโดยคลื่น EFM ปี พ.ศ. 2549  สำหรับเพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานีซี้ดเอฟเอ็ม ชาร์ตท็อป 20Seed Chart Top 20 : 1 ตุลาคม 2549

สำหรับมิวสิคเพลง "เถียงกันทำไม"  ร่วมแสดงกับ ธีรเดช วงศ์พัวพันธ์ และ แอน ทองประสม ขณะที่เพลง "น้านา" ร่วมแสดงกับ ศรีริต้า เจนเซ่น โดยรายชื่อเพลงในอัลบั้ม ธงไชย วิลเลจ มีดังนี้

 รายชื่อเพลง
# มณีแดนสรวง
มณีแดนสรวง  เป็นละครโทรทัศน์แนวโรแมนติกและแฟนตาซี บทประพันธ์โดย พงศกร หรือ นายแพทย์พงศกร จินดาวัฒนะ เขียนบทโทรทัศน์โดย ณัชภีม กำกับการแสดงโดย คมกฤษ ตรีวิมล  โดยออกอากาศทางไทยทีวีสีช่อง 3

เนื้อเรื่อง
รัศมิชโลธร (ซาร่า เล็กจ์) เป็นนางฟ้าอยู่บนสวรรค์ชั้นดาวดึงส์ เธอได้ลงมายังโลกมนุษย์เพื่อล่มงานวิวาห์ระหว่าง ร.ต.อ. ดรัณ (รณเดช วงศาโรจน์) และ สิริสุดา (ภัทราดา ยอดประสิทธิ์) เพราะเธอรู้ว่าทั้งคู่ไม่ใช่คู่แท้กัน ท่ามกลางความสงสัยของ ร.ต.อ.สการ (พศุตม์ บานแย้ม) นายตำรวจหนุ่มรูปหล่อสุดฮอตว่าเธอคือใคร เมื่อเทพบิดาทราบเรื่องจึงลงโทษเธอด้วยการส่งตัวลงมาเป็นมนุษย์ที่ไม่มีอำนาจวิเศษ เธอจะได้ความเป็นนางฟ้าคืนก็ต่อเมื่อเธอทำให้ดรัณและสิริสุกลับมาคืนดีและแต่งงานกัน

รายนามนักแสดง
 ตัวละครในเรื่อง  นักแสดง ร.ต.อ. สการ (แซม)  พศุตม์ บานแย้ม    รัศมีชโลธร (ชิโล)  ซาร่า เล็กจ์ ร.ต.อ. ดรัณ  รณเดช วงศาโรจน์ สิริสุดา  ภัทราดา ยอดประสิทธิ์ เอิงเอย  มณีรัตน์ คำอ้วน อุ้มสม  บรมวุฒิ หิรัณยัษฐิติ นารี  อุทุมพร ศิลาพันธ์ ทองทิว  ทรงสิทธิ์ รุ่งนพคุณศรี มัดหมี่  สุมณทิพย์ เหลืองอุทัย ตรีชฎา  ศิรินุช เพ็ชรอุไร ชี้ค อาเหม็ด  โอลิเวอร์ บีเวอร์ ผู้การดำเกิง  ณพสิทธิ์ เที่ยงธรรม รัศมีพรรณราย  ศิรประภา สุขดำรงค์ เทพบิดา  ทูน หิรัญทรัพย์ อสุเรศ  ธนานน ตั้งไพบูลย์ จิตราสูร  เฉลิมพล ทิฆัมพรธีรวงศ์ อัคราสูร  กรกฎ ธนภัทร นางราคะ  มินท์ธิตา งามทรัพย์มณี นางโทสะ  มนัสวี กฤตานุกูลย์ นางโมหะ  ลิลลี่ แม็คกร๊าธ เทพธิดาตาทิพย์  ปวันรัตน์ นาคสุริยะ ตรัสวิน  ด.ช.ชินพรรธน์ กิติชัยวรางค์กูร

เพลงประกอบละคร
 เทวดาเจ้าขา ขับร้องโดย มิณฑิตา วัฒนกุล
 เชื่อในตัวฉัน ขับร้องโดย รณเดช วงศาโรจน์

กิจกรรมเกี่ยวกับละคร
ละครได้จัดกิจกรรม "นางฟ้าของแม่ จากแดนสรวง" เพื่อให้เด็กและเยาวชนได้เขียนความรู้สึกเกี่ยวกับคุณแม่ของตนเอง พร้อมถ่ายรูปตัวเองเป็นนางฟ้า

 แหล่งข้อมูลอื่น
# ปอบิด
ปอบิด  (East Indian screw tree) มีชื่อเรียกแตกต่างกันไปตามพื้นที่ปลูก มะบิด (ภาคเหนือ) ปอทับ (เชียงใหม่) ช้อ (กะเหรี่ยง-เชียงใหม่) ข้าวจี่ (ลาว) ห้วยเลาะมั่ว (จีนแต้จิ๋ว) หั่วลั่งหมา (จีนกลาง) นาคพต มะปิด ในตำรายาไทยสามารถใช้เป็นพืชสมุนไพรสำหรับรักษาโรคได้หลายชนิด  . มหาวิทยาลัยศรีนครินทรวิโรฒ

 ลักษณะทั่วไป 

ปอบิดเป็นไม้พุ่มขนาดเล็ก มีความสูงประมาณ 1-3 เมตร มีขนสีน้ำตาลปกคลุมทั่วทุกส่วน ลำต้นกลม เรียว อ่อนคล้ายเถา บริเวณส่วนเปลือกมีสีเทาและมียางเหนียว  ใบเป็นใบเดี่ยวรูปไข่ แผ่นใบสาก ท้องใบจะมีขน

กว้าง 2.5-3.5 นิ้ว ยาว 4-8 นิ้ว ม้วนเว้าเข้าหากัน ขอบใบหยักเป็นแบบฟันปลา ดอกจะมีสีส้มหรือสีแดงอิฐ จะออกเป็นกระจุกระหว่างต้นกับใบ กระจุกละประมาณ 2-3 ดอก แต่ละดอกมีใบประดับขนาดเล็กรองรับ 

มีกลีบรองกลีบดอกสีเหลือง มีกลีบดอก 5 กลีบ กลีบคู่บนมีขนาดใหญ่กว่ากลีบอื่น ปลายกลีบมน มีทั้งเกสรตัวผู้และเกสรตัวเมีย เกสรตัวผู้มีสีเหลือง มี 10 อันเชื่อมรวมกับก้านของเกสรตัวเมีย ผล มีลักษณะเป็น

ฝักยาว กลม บิดเป็นเกลียวมีทั้งบิดซ้ายและบิดขวา ยาว 3-4 เซนติเมตร ออกผลประมาณเดือนธันวาคม-มกราคม เมื่อแก่จะมีสีน้ำตาลหรือสีดำ แก่เต็มที่ฝักจะอ้าออก

 การขยายพันธุ์ 
ต้องผสมเกสรเพื่อให้ได้ฝักและเมล็ดในการขยายพันธุ์

 แหล่งที่พบ 
พบทั่วไปในป่าเบญจพรรณแล้ง .สวนพฤกษศาสตร์สายยาไทย ป่าเต็งรัง ที่รกร้างว่างเปล่า ตั้งแต่ภาคเหนือ ภาคกลาง ภาคตะวันออกเฉียงเหนือของไทย อินเดีย จีนตอนใต้จนถึงเอเชียตะวันออกเฉียงใต้ ที่ระดับความสูง 100-400 เมตร 

 สรรพคุณ 
 ราก  ใช้ต้มเอาน้ำกิน รสฝาดเฝื่อน บำรุงธาตุ แก้ท้องร่วง แก้บิด ขับเสมหะ แก้ปวดเคล็ดบวม โรคเบาหวาน และโรคความดันโลหิต ปอบิดจะมีผลลดน้ำตาลในเลือดได้ใกล้เคียงกับยาแผนปัจจุบัน แต่ยังไม่สามารถทดแทนยารักษาเบาหวานได้จริง http://dric.nrct.go.th/index.php?page=ar&ar_id=196

 เปลือกลำต้น  มีสารเฮมิเซลลูโลส 15.8%, ลิกนิน 2.89%, เซลลูโลส 18.6%, เพคติน 0.4%, น้ำมัน 3.11%, กรดไฮดรอกซี่คาร์บอซีลิค, ไฟโตสเตอรอล, phobatanin ใช้เปลือกลำต้นนำมาต้มเป็นยาแก้โรคบิด ท้องร่วง และเป็นยาบำรุงธาตุ

 ฝัก  แก้บิด แก้ปวดท้อง แก้โรคลำไส้ในเด็กhttps://www.facebook.com/pokabidcm

 แก่น  รสจืดเฝื่อน บำรุงน้ำเหลือง บำรุงกำลัง แก้เสมหะ แก้น้ำเหลืองเสีย

 ผล  ใช้ผลแห้ง 10-15 กรัม มาต้มเอาน้ำกินแก้ท้องอืด แก้ปวดเคล็ดบวม แก้เสมหะ แก้ลงแดง กระเพาะอาหารเป็นแผล อักเสบ หรือเรื้อรัง  .อุทยานธรรมชาติวิทยาสิรีรุกขชาติ
# วีระ อาภรณ์รัตน์
พระคุณเจ้าฟรังซิสเซเวียร์ วีระ อาภรณ์รัตน์ เป็นบาทหลวงชาวไทย ปัจจุบันดำรงตำแหน่งประธานสภาประมุขบาทหลวงโรมันคาทอลิกแห่งประเทศไทยและอัครมุขนายกมิสซังโรมันคาทอลิกกรุงเทพฯ เคยดำรงตำแหน่งมุขนายกมิสซังโรมันคาทอลิกเชียงใหม่

พระคุณเจ้าได้รับการอภิเษกเป็นมุขนายกมิสซังเชียงใหม่โดยพระคาร์ดินัลไมเกิ้ล มีชัย กิจบุญชู อัครมุนายกมิสซังโรมันคทอลิกกรุงเทพฯ ขณะนั้น เมื่อวันที่ 1 พฤษภาคม พ.ศ. 2552 เวลา 10.00 น. ณ อาสนวิหารพระหฤทัย เชียงใหม่

 ประวัติ 
พระคุณเจ้าวีระ อาภรณ์รัตน์เกิดเมื่อวันที่ 3 ตุลาคม พ.ศ. 2498 (ค.ศ. 1955) ที่สามเสน กรุงเทพฯ รับศีลล้างบาปเมื่อวันที่ 16 ตุลาคม พ.ศ. 2498 (ค.ศ. 1955) ณ วัดนักบุญฟรังซิสเซเวียร์ สามเสน กรุงเทพฯ เป็นที่มาของศาสนนาม "ฟรังซิสเซเวียร์" และได้รับศีลบวชเป็นบาทหลวงเมื่อวันที่ 7 มิถุนายน พ.ศ. 2524 (ค.ศ. 1981) โดยพระคาร์ดินัลไมเกิ้ล มีชัย กิจบุญชู 

ต่อมาสมเด็จพระสันตะปาปาเบเนดิกต์ที่ 16 ทรงประกาศแต่งตั้งคุณพ่อวีระ อาภรณ์รัตน์ บาทหลวงมิสซังกรุงเทพ (ตำแหน่ง ณ เวลานั้น) เป็นมุขนายกมิสซังเชียงใหม่แทนพระคุณเจ้ายอแซฟ สังวาลย์ ศุระศรางค์ โดยมีพิธีอภิเษกในวันที่ 10 กุมภาพันธ์ พ.ศ. 2552 (ค.ศ. 2009) ณ อาสนวิหารพระหฤทัย เชียงใหม่ คติพจน์: "Omnia Facio Propter Evangelium" (1 โครินธ์ 9:23) – "ข้าพเจ้าทำทุกอย่างเพราะเห็นแก่ข่าวดี" 

เมื่อวันที่ 27 มิถุนายน พ.ศ. 2567 (ค.ศ. 2024) สมเด็จพระสันตะปาปาฟรานซิสทรงรับการลาออกจากตำแหน่งอัครมุขนายกมิสซังโรมันคาทอลิกกรุงเทพฯ ของพระคาร์ดินัลฟรังซิสเซเวียร์ เกรียงศักดิ์ โกวิทวาณิช พระคุณเจ้าวีระได้รับการแต่งตั้งให้เป็นผู้แทนสันตะสำนักบริหารงานมิสซังกรุงเทพฯ เป็นการชั่วคราวhttps://ratchaburidio.or.th/main/news/133-news-2024/2447-27-june-2024 จนกระทั้งวันที่ 11 มกราคม พ.ศ.2568 (ค.ศ. 2025) 6 เดือนในตำแหน่งผู้แทนสันตะสำนัก สมเด็จพระสันตะปาปาฟรานซิสจึงแต่งตั้งพระคุณเจ้าวีระเป็นอัครมุขนายกมิสซังกรุงเทพฯ อย่างเป็นทางการhttps://www.cbct.or.th/20250111-2/#:~:text=ได้ประกาศแต่งตั้ง-,พระสังฆราชฟรังซิสเซเวียร์,11%20มกราคม%20ค.ศ.2025 และมีพิธีเข้ารับตำแหน่งอย่างยิ่งใหญ่เมื่อวันที่ 2 มีนาคม พ.ศ.2568 (ค.ศ. 2025) ณ อาสนวิหารอัสสัมชัญ กรุงเทพฯ 

 ประวัติการศึกษา 
 ระดับประถมศึกษา - โรงเรียนพันธะศึกษา สามเสน
 ระดับมัธยมศึกษา - โรงเรียนยอแซฟอุปถัมภ์ สามพราน 
 พ.ศ. 2518 - 2524 - ปริญญาตรีศิลปศาสตรบัณฑิตและศาสนศาสตรบัณฑิต สาขาเทววิทยา วิทยาลัยแสงธรรม
 พ.ศ. 2525 - 2527 - ปริญญาตรีครุศาสตร์บัณฑิต วิทยาลัยครูนครปฐม
 พ.ศ. 2528 - 2531 - ปริญญาโท สาขาเทววิทยาด้านอภิบาลเยาวชนและคำสอน มหาวิทยาลัยซาเลเซียน ประเทศอิตาลี
# ค้างคาวยอดกล้วยป่า
ค้างคาวยอดกล้วยป่า  เป็นค้างคาวกินแมลงชนิดหนึ่ง

 ลักษณะทั่วไป 
มีความยาวทั้งหมด 71-86 มิลลิเมตร มีหางยาว 32-42 มิลลิเมตร เท้าหลังยาว 7-9 มิลลิเมตร หูยาว 13-18 มิลลิเมตร ขาหน้ายาว 28-33 มิลลิเมตร มีน้ำหนักตัว 3.5-5.5 กรัม ผิวหนังที่หลังมีสีค่อนข้างแดงถึงน้ำตาลดำ เช่น ชนิดที่อาศัยอยู่ที่ เกาะลูซอน ประเทศฟิลิปปินส์ หนังที่ท้องจะเป็นสีดำคล้ำ เยื่อบุผิวที่ปีกและหางจะปกคลุมถึงกระดูกข้อเท้าทั้งหน้าและหลังThe IUCN Red List of Threatened Species.
 การกระจาย 
พบได้ทางตอนใต้ของประเทศไทย เกาะบอร์เนียว ประเทศมาเลเซีย และประเทศฟิลิปปินส์  Mammalsspeciesguide.

 ที่อยู่อาศัย 
พบใกล้ ๆ ทะเล ที่ระดับน้ำทะเล 1490 เมตร หรือในพื้นที่ที่มีหญ้าขึ้นสูง พื้นที่ทำการเกษตร สวนกล้วย และบริเวณพื้นที่ราบต่ำ หรือในสภาพที่เป็นภูเขา กลุ่มหนึ่งจะพบประมาณ 20-30 ตัวThe IUCN Red List of Threatened Species.
# ตราแผ่นดินของกัวเตมาลา
ตราแผ่นดินของกัวเตมาลา  ประกอบด้วยพวงหรีดช่อรอเรล หมายถึง ชัยชนะ นกเควทซอล อันเป็นนกประจำชาติ หมายถึง เสรีภาพ ม้วนสารมีคำจารึกว่า LIBERTAD 15 DE SETIEMBRE DE 1821 (15 กันยายน ค.ศ. 1821 เป็นวันที่สหมณฑลแห่งอเมริกากลางประกาศเอกราชจาก สเปน) ปืนเล็กยาวเรมิงตันไขว้ติดดาบปลายปืน แสดงถึงความมุ่งมั่นของประชาชนที่จะปกป้องเสรีภาพไว้ ดาบไขว้ หมายถึง ความยุติธรรม อธิปไตย และ เกียรติยศ

ตราแผ่นดินดังกล่าวออกแบบโดยศิลปินช่างแกะสลักชาวสวิสที่ชื่อว่า โยฮัน-แบบติส เฟรเนอร์ (Johan-Baptist Frener) โดยเขาได้พำนักอาศัยเป็นการถาวรเมื่อ ค.ศ. 1854 จนกระทั่งเสียชีวิตเมื่อ ค.ศ. 1897

ตราแผ่นดินนั้นได้ปรากฏบนธงชาติกัวเตมาลา ก่อนหน้านี้ นกเควทซอลเคยใช้เป็นธงของลอส อาตอส, อเมริกากลาง เมื่อ ค.ศ. 1830

ดูเพิ่ม
 เพลงชาติกัวเตมาลา
# 1 E0 m²
1 E+0 m² เป็นอันดับของขนาด ของสิ่งที่มีพื้นที่ระหว่าง 1 ตารางเมตร ถึง 10 ตารางเมตร

พื้นที่ขนาดน้อยกว่า 1 ตารางเมตร

 1 ตารางเมตร เทียบเท่ากับ:
 1 E+0 m² หรือ 1 E0 m² หรือ 1 ตร.ม. ในรูป สัญกรณ์วิทยาศาสตร์
 10.76 ตารางฟุต
 พื้นที่ของสี่เหลี่ยมจัตุรัสที่มีความยาวด้านละ 1 เมตร
 พื้นที่ของลูกบาศก์ที่ความยาวแต่ละด้านประมาณ 40.82 เซนติเมตร
 พื้นที่ของวงกลมที่มีรัศมีประมาณ 56.41 เซนติเมตร
 พื้นที่ผิวของทรงกลมที่มีรัศมีประมาณ 28 เซนติเมตร

 ตัวอย่าง 
 1 ตร.ม. — พื้นที่ของกระดาษ A0
 1.8 ตร.ม. — พื้นผิวของบานประตูขนาดมาตรฐาน
 1–2 ตร.ม. — พื้นที่ผิวหนังมนุษย์
 2–4 ตร.ม. — พื้นผิวของโต๊ะทำงาน (เฉพาะด้านบนสุด)
 3.76 ตร.ม. — พื้นที่โต๊ะบิลเลียด
 4.18 ตร.ม. — พื้นที่โต๊ะปิงปอง

พื้นที่ขนาดมากกว่า 10 ตารางเมตร
# แผ่นดินไหวในประเทศอิหร่าน พ.ศ. 2555
แผ่นดินไหวในประเทศอิหร่าน พ.ศ. 2555 เกิดขึ้นในจังหวัดอาเซอร์ไบจานตะวันออก ประเทศอิหร่าน เมื่อวันที่ 11 สิงหาคม พ.ศ. 2555 (ค.ศ. 2012) เวลา 16:53 น. ตามเวลาท้องถิ่นของประเทศอิหร่าน (เวลา 19:23 น. ตามเวลาในประเทศไทย) โดยจุดเหนือศูนย์เกิดแผ่นดินไหวอยู่ใกล้กับเมืองอะฮาร์และวาร์ซากัน ห่างจากเมืองตาบริซไปทางตะวันออกเฉียงเหนือ 60 กิโลเมตร (37 ไมล์) แผ่นดินไหวหลักมีขนาดแมกนิจูด 6.4 และอีกสิบเอ็ดนาทีต่อมา (เวลา 17:04 น.) ก็ได้เกิดแผ่นดินไหวตาม ที่แมกนิจูด 6.3 เหตุการณ์ครั้งนี้มีผู้เสียชีวิตอย่างน้อย 306 คน บาดเจ็บมากกว่า 3,000 คน ผู้เสียชีวิตส่วนใหญ่อยู่ในเขตชนบทและเขตภูเขา ส่วนในเมืองอะฮาร์มีผู้เสียชีวิต 45 คน"180 killed, 1,300 injured as strong quakes jolt northwestern Iran" โดย Shirzad Bozorgmehr; Michael Martinez (13 ส.ค. 2555), จากซีเอ็นเอ็น แผ่นดินไหวครั้งนี้ยังรู้สึกได้ในพื้นที่ประเทศอาเซอร์ไบจานและอาร์มีเนีย แต่ไม่มีรายงานความเสียหาย"Iranian Official Says 150 Dead In Earthquake" โดย RFE/RL (13 ส.ค. 2555), จาก Radio Free Europe/Radio Liberty

ประเทศอิหร่านมักประสบกับแผ่นดินไหวขนาดรุนแรงอยู่เสมอ เนื่องจากมีแนวรอยเลื่อนขนาดใหญ่หลายรอยพาดผ่าน โดยเหตุการณ์แผ่นดินไหวใหญ่ครั้งก่อนเกิดขึ้นในปี พ.ศ. 2546 และ 2533 ทำให้มีผู้เสียชีวิตถึง 26,000 คน และ 50,000 คน ตามลำดับ

center|thumb|สภาพความเสียหายในหมู่บ้านแห่งหนึ่ง
# วิทยา ทำว่อง
จ่าเอก วิทยา ทำว่อง  เกิดวันที่ 1 กันยายน พ.ศ. 2530 ที่จังหวัดลำปาง เป็นนักยิงธนูชาวไทย ผู้เข้าแข่งขันในรายการชายเดี่ยวในโอลิมปิกฤดูร้อน 2012และโอลิมปิกฤดูร้อน 2016  London 2012 profile   และเดือนกันยายน พ.ศ. 2555 วิทยา ทำว่อง เข้าแข่งขันชิงแชมป์ยิงธนูไทยแลนด์โอเพ่น ซึ่งจัดขึ้น ณ สนามยิงธนูหัวหมาก โดยเขาเป็นผู้ชนะรางวัลเหรียญทองในประเภทคันธนูโค้งกลับชาย ที่ 660 คะแนนThailand Open Archery Championship 2012  

 ประวัติ 
วิทยา ทำว่อง เดิมมิได้มีความรักในกีฬายิงธนูมาตั้งแต่เด็ก กระทั่งเขาได้เข้าศึกษาที่โรงเรียนกีฬาจังหวัดลำปาง และมีโอกาสได้ศึกษาการยิงธนู จึงเกิดความหลงรักในกีฬาดังกล่าวในภายหลัง และเริ่มฝึกฝนอย่างจริงจังจนสามารถติดทีมชาติไทยเป็นครั้งแรก โดยเข้าแข่งขันในซีเกมส์ 2005 ที่ประเทศฟิลิปปินส์ แต่ไม่ได้เหรียญรางวัลจากการแข่งขัน แล้วเขาได้เข้าแข่งขันในซีเกมส์ 2009 ที่ประเทศลาว ซึ่งได้รับเหรียญทองในการแข่งขันประเภททีม รวมถึงในการแข่งขันซีเกมส์ 2011 ที่ประเทศอินโดนีเซีย เขาได้รับเหรียญเงินในประเภททีม และเหรียญทองแดงในประเภทบุคคลฝากใจไปแข่ง : วิทยา ทำว่อง หนึ่งเดียวของกีฬายิงธนูไทย

วิทยา ทำว่อง สามารถทำผลงานได้อย่างยอดเยี่ยมในการแข่งขันยิงธนูชิงแชมป์เอเชีย ที่ประเทศกาตาร์ โดยเขาติดอันดับ 1 ใน 3 ของผู้ได้รับสิทธิ์เข้าแข่งขันกีฬายิงธนูในโอลิมปิกฤดูร้อน 2012 จากนักกีฬาที่มีอยู่ทั้งหมด 70 คน

วันที่ 2 มิถุนายน พ.ศ. 2555 วิทยา ทำว่อง ได้เข้าแข่งขันแข่งขันกีฬายิงธนูในร่มระยะ 18 เมตร ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำ พ.ศ. 2555 ในประเภทคันธนูโค้งกลับทั่วไปชาย และในวันที่ 4 มิถุนายน เขาชนะการแข่งขันประเภททีมร่วมกับ พ.จ.อ.เด่นชัย เทพนา และ จ.อ.อัครินทร์ ไทยเอื้อวิทยาสุดแม่นคว้าแชมป์ประเภททีมยิงธนูพระเทพฯ ส่วนในประเภทบุคคลวิทยาเป็นฝ่ายแพ้ วาเนสซา โล เซียะ หลง จากสิงคโปร์ 6 ต่อ 2 และได้อันดับสองของรายการ วิทยา ทำว่อง เข้าแข่งขันกีฬายิงธนูในโอลิมปิกฤดูร้อน 2012 ประเภทคันธนูโค้งกลับ บุคคลชาย เขาทำผลงานได้ดีในรอบจัดอันดับ ซึ่งทำได้ 662 คะแนน โดยอยู่ในอันดับที่ 38 จากผู้เข้าแข่งขันทั้งหมด 64 คนวิทยาคว้าที่ 38 ยิงธนูรอบจัดอันดับอลป. จากนั้น ในวันที่ 5 สิงหาคม ณ สนามลอร์ดคริกเกตกราวน์ ที่ซึ่งเขาเป็นฝ่ายแพ้โธมัส เฟาเฌรอน จากประเทศฝรั่งเศส ด้วยคะแนน 26-28, 23-27 และ 25-26 ในรอบ 32 คนสุดท้าย'วิทยา'แพ้ร่วง 32 คนยิงธนู พ่ายโรบินฮู้ดฝรั่งเศส

 เกียรติประวัติ 
 เหรียญทอง เหรียญทอง ทีมชายคันธนูโค้งกลับ เอเชียกรังด์ปรีซ์ เซอร์กิต 3 ประเทศมาเลเซีย"วิทยา" รั้งอันดับ 38 ยิงธนูอลป.
 เหรียญทอง เหรียญทอง ทีมคันธนูโค้งกลับ เอเชียกรังด์ปรีซ์ เซอร์กิต 2 ประเทศจีน
 เหรียญทอง เหรียญทอง ทีมคันธนูโค้งกลับ ซีเกมส์ 2009 
 เหรียญเงิน เหรียญเงิน ชิงแชมป์เอเชีย 2011 ประเทศอิหร่าน (ผ่านการคัดเลือกสู่การแข่งขันโอลิมปิกฤดูร้อน 2012)
 เหรียญทอง เหรียญทอง คันธนูโค้งกลับชาย ชิงแชมป์ยิงธนูไทยแลนด์โอเพ่น 2012 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓ , เล่ม ๑๒๘ ตอนที่ ๓ ข หน้า ๔๐, ๑๖ กุมภาพันธ์ ๒๕๕๔

 ระเบียงภาพ
# นกปรอดหัวสีเขม่า
นกปรอดหัวสีเขม่า หรือ นกแทดตากแดง ข้อมูลทรัพยากรชีวภาพสัตว์  การจำแนกชั้นทางวิทยาศาสตร์จาก WolframAlpha เป็นนกประจำถิ่นที่จัดอยู่ในประเภทสัตว์ป่าคุ้มครอง อุทยานธรรมชาติวิทยาอันเนื่องมาจากพระราชดำริ พบเห็นได้ง่ายในทุกภาคของประเทศไทย ยกเว้นทางภาคใต้  จัดอยู่ในวงศ์นกปรอด (Pycnonotidae)

 ลักษณะทั่วไป 
นกปรอดหัวสีเขม่าเป็นนกขนาดเล็ก ลำตัวยาวประมาณ 18–20 เซนติเมตร ปากมีสีดำ เรียวแหลม และโค้งลงเล็กน้อย มีขนหนวด มีขนทรงพังค์เล็ก ๆ สีดำที่หัวด้านบน โดยส่วนนี้จะมีสีดำครอบตั้งแต่รอบดวงตาไล่มาถึงแก้มและจมูกซึ่งเป็นจุดเด่นของนกชนิดนี้ แก้มและคางมีสีเทาแกมขาว ตั้งแต่คางลงไปถึงใต้ท้องมีสีขาวนวล ลำตัวด้านบนสีน้ำตาลแกมเทา บริเวณก้นมีสีส้มแดง สีแดงสด สีเหลือง โดยสีดังกล่าวจะขึ้นอยู่กับช่วงเวลาหรือแหล่งที่อยู่อาศัยที่แตกต่างกัน หางยาวมีสีน้ำตาลเทาเกือบดำ ส่วนปลายหางมีสีขาวเห็นได้ชัดเจนขณะบิน โดยตัวผู้กับตัวเมียมีลักษณะคล้าย ๆ กัน สัตว์โลกน่ารัก

 พฤติกรรม 
มักพบเป็นคู่ หรือฝูงเล็ก ๆ หากินบนต้นไม้ ช่วงเย็น ๆ อาจพบเกาะตามสายไฟเป็นคู่ ๆ

 อาหาร 
หนอน แมลง ผลไม้สุก น้ำหวานของดอกแปรงล้างขวด

 ถิ่นอาศัย 
พบตั้งแต่บริเวณที่ราบลุ่มจนถึงระดับความสูง 1,800 เมตร จากระดับน้ำทะเลปานกลาง เช่น ป่าเบญจพรรณ ป่าโปร่ง ป่าละเมาะ ภูเขาสูง พื้นที่การเกษตร และในสวน

 การกระจายพันธุ์ 
ในประเทศไทยพบได้ในทุกภาค ยกเว้นภาคใต้และตอนล่างของภาคตะวันตก รวมทั้งพบได้ในประเทศทางแถบเอเชีย เช่น กัมพูชา พม่า ฮ่องกง จีน อินโดนีเซีย ลาว และเวียดนาม เป็นต้น
# ณเณร ตาละลักษณ์
ร้อยโท ณ เณร ตาละลักษมณ์ (ณ เณร อ่านว่า นอ-เนน) เป็นบุตรชายของพระยาปริยัติธรรมธาดา (แพ ตาละลักษมณ์) อดีตนายทหาร, นักการเมือง และนักหนังสือพิมพ์ชาวไทย ผู้ถูกตัดสินประหารชีวิตในปี พ.ศ. 2482

 ประวัติ 
ร.ท. ณ เณร เป็นนายทหารกองหนุน ที่ลาออกราชการเพื่อเป็นผู้ลงสมัครสมาชิกสภาผู้แทนราษฎรประเภทที่หนึ่ง ในเขต 2 จังหวัดพระนคร จากการเลือกตั้งเมื่อ ปี พ.ศ. 2476 ไม่ได้รับการเลือกตั้ง แต่ได้คะแนนเสียงมาเป็นลำดับที่สี่ จากทั้งหมดสามอันดับ และการเลือกตั้งเมื่อปี พ.ศ. 2481 ได้รับคะแนนเสียงมาเป็นลำดับแรก อีกทั้งยังเป็นบรรณาธิการและเจ้าของหนังสือพิมพ์ "ชุมชน" ซึ่งเป็นหนังสือพิมพ์ที่ลงบทความวิพากษ์วิจารณ์รัฐบาลในขณะนั้นในเรื่อง พิจารณาพระราชบัญญัติงบประมาณ ที่มี พระยาพหลพลหยุหเสนา เป็นนายกรัฐมนตรีอย่างรุนแรง ซึ่งต่อมาพระยาพหลฯได้ตัดสินใจยุบสภาฯ และลาออกจากตำแหน่งนายกรัฐมนตรี พร้อมกับยุติทุกบทบาททางการเมือง

 ร่วมก่อการกบฏ 
ร.ท. ณ เณร ถูกจับในข้อหากบฏร่วมกับผู้ต้องหาอีกหลายคนในกรณีกบฏพระยาทรงสุรเดช เมื่อ พันเอก หลวงพิบูลสงคราม ขึ้นมาเป็นนายกรัฐมนตรีสืบต่อ ด้วยข้อหาว่าเจ้าหน้าที่ตำรวจได้รื้อค้นบ้านพักแล้วพบขวดหมึกสีแดง 3 ขวด สันนิษฐานว่าเป็นยาพิษที่ใช้ลอบวางยาสังหาร พ.อ.หลวงพิบูลฯ  ซึ่งผู้ต้องหาหลายคนถูกพยานอ้างว่า ได้วางแผนกันเพื่อลอบสังหารตัว พ.อ.หลวงพิบูลฯ และบุคคลชั้นสูง ทั้ง ๆ ที่ในบรรดาผู้ต้องหานั้นหลายคนไม่ได้รู้จักหรือเคยพบปะกันมาก่อนเลย ซึ่งตัวของ ร.ท. ณ เณร ได้ถูกศาลพิเศษที่ถูกจัดตั้งขึ้นพิพากษาให้ประหารชีวิตในวันที่ 20 พฤศจิกายน พ.ศ. 2482

ร.ท. ณ เณร ถูกจับเมื่อกลับมาจากต่างจังหวัด และถูกควบคุมตัวไว้ที่สถานีตำรวจบางกอกน้อย ต่อมาก็ถูกย้ายไปจำคุก ณ เรือนจำกองมหันตโทษ จังหวัดนนทบุรี เมื่อวันที่ 17 ตุลาคม พ.ศ. 2482 และถูกประหารชีวิตด้วยการยิงเป้าในเวลา 05.55 น. ของวันที่ 3 ธันวาคม ปีเดียวกัน ซึ่งถือเป็นนักโทษประหารชุดสุดท้าย พร้อมกับนายลี บุญตา คนรับใช้ของ พ.อ.หลวงพิบูลฯ ที่ใช้ปืนไล่ยิง พ.อ.หลวงพิบูลฯ เมื่อวันที่ 9 พฤศจิกายน พ.ศ. 2481

 การเสียชีวิต 
ตลอดระยะเวลาที่ดำเนินคดี และติดคุก ตลอดจนถึงการประหารชีวิต ร.ท. ณ เณร ไม่ได้มีอาการประหวั่นหวาดกลัวใด ๆ หนำซ้ำยังมีอารมณ์ร่าเริง มักจะร้องเพลงที่ดัดแปลงเสมือนประชดชะตากรรมตัวเอง และเล่าเรื่องราวตลกโปกฮาต่าง ๆ แก่เพื่อนนักโทษคนอื่น ๆ เมื่อถูกยิงแล้วแต่ยังไม่ตาย ยังได้ร้องตะโกนให้เพชฌฆาตยิงซ้ำอีกจนกระทั่งถึงแก่ความตายข้าพเจ้าเห็นการยิงเป้า

 เครื่องราชอิสริยาภรณ์
# วงศ์จิ้งเหลนน้อยหางยาว
วงศ์จิ้งเหลนน้อยหางยาว หรือ วงศ์สางห่า เป็นวงศ์ของสัตว์เลื้อยคลานในอันดับ Squamata หรืองูและกิ้งก่า ใช้ชื่อวิทยาศาสตร์ว่า Lacertidae

มีลักษณะโดยรวม คือ ทุกชนิดของวงศ์นี้มีขา เกล็ดปกคลุมลำตัวมีขนาดแตกต่างกัน เกล็ดปกคลุมลำตัวด้านหลังและทางด้านข้างแปรผันตั้งแต่มีขนาดใหญ่และเรียบและเรียงซ้อนตัวเหลื่อมกันหรือมีขนาดเล็กเป็นตุ่มและมีสัน เกล็ดด้านท้องเป็นรูปสี่เหลี่ยมขนาดใหญ่ และเรียงตัวต่อเนื่องกันหรือเรียงตัวซ้อนเหลื่อมกัน ไม่มีกระดูกในชั้นหนัง กระดูกหัวไหล่มีกระดูกอินเตอร์ควาวิเคิลเป็นรูปโค้งและกระดูกไหปลาร้าเป็นรูปหักมุม หางยาว สามารถปล่อยหางหลุดจากลำตัวได้เพื่อหลบหนีศัตรู พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกเทอรีกอยด์มีฟันหรือไม่มีฟัน

เป็นสัตว์เลื้อยคลานที่มีขนาดเล็ก ตั้งแต่ 4 เซนติเมตรจนถึงมีขนาดใหญ่สุดไม่เกิน 12 เซนติเมตร ส่วนมากอาศัยและหากินบนพื้นดินในเวลากลางวัน หรือไม่ก็อาศัยในไม้พุ่มหรือต้นไม้ในระดับเตี้ย ๆ ส่วนมากกินแมลงเป็นอาหาร บางชนิดกินเมล็ดพืชเป็นอาหาร

พบกระจายพันธุ์ในพื้นที่ ๆ ที่เป็นโลกเก่า คือ ทวีปยุโรป, แอฟริกา และเอเชีย จนถึงอินเดียตะวันออก มีความสัมพันธ์ใกล้เคียงกับกิ้งก่าในวงศ์ Teiidae ที่พบในโลกใหม่ เนื่องจากมีนิเวศวิทยา, พฤติกรรม ตลอดจนแบบแผนการสืบพันธุ์คล้ายคลึงกันหน้า 385-386, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0

พบประมาณ 220 ชนิด แบ่งออกได้เป็น 37 สกุล (ขณะที่บางข้อมูลระบุว่า 220 สกุล หรือแม้แต่ 37 สกุล) จาก itis.gov 

 การจำแนกสกุล 
วงศ์ย่อย Gallotiinae
 Gallotia (8 ชนิด)
 Psammodromus (6 ชนิด)

วงศ์ย่อย Lacertinae

เผ่า Eremiadini
 Acanthodactylus (40 ชนิด)
 Adolfus (4 ชนิด)
 Atlantolacerta
 Australolacerta (2 ชนิด)
 Eremias (29 ชนิด)
 Gastropholis
 Heliobolus
 Holaspis
 Ichnotropis
 Latastia (10 ชนิด)
 Meroles (7 ชนิด)
 Mesalina (13 ชนิด)
 Nucras (8 ชนิด)
 Ophisops (8 ชนิด)
 Pedioplanis (10 ชนิด)
 Philochortus
 Poromera
 Pseuderemias
 Scapteira
 Tropidosaura

เผ่า Lacertini
 Algyroides (5 ชนิด)
 Anatololacerta
 Dalmatolacerta
 Darevskia (22 ชนิด)
 Dinarolacerta
 Hellenolacerta
 Iberolacerta
 Iranolacerta
 Lacerta (40 ชนิด)
 Parvilacerta
 Phoenicolacerta
 Podarcis
 Scelarcis
 Takydromus
 Timon (4 ชนิด)
 ZootocaArnold, E.N., Arribas, O. and Carranza, S. (2007). "Systematics of the Palaearctic and Oriental lizard tribe Lacertini. (Squamata: Lacertidae: Lacertinae), with descriptions of eight new genera." Zootaxa, 1430: 86 pp.